Ν. 4876/21 (ΦΕΚ 251/23.12.2021 τεύχος Α'): Ρυθμίσεις για την αντιμετώπιση της πανδημίας του κορωνοϊού COVID-19 και την προστασία της δημόσιας υγείας και άλλες επείγουσες διατάξεις.

**Άρθρο 46**  
**Παράταση ισχύος μειωμένων και υπερμειωμένων συντελεστών Φόρου Προστιθέμενης Αξίας (Φ.Π.Α.) για ορισμένα είδη και υπηρεσίες - Τροποποίηση της περ. 47 του Παραρτήματος ΙΙΙ του ν. 2859/2000 και της παρ. 2 του άρθρου 299 του ν. 4738/2020**  
  
1.Το τελευταίο εδάφιο της περ. 47 του Κεφαλαίου Α' «ΑΓΑΘΑ» του Παραρτήματος ΙΙΙ του Κώδικα Φ.Π.Α. (ν. 2859/2000, Α' 248) τροποποιείται ως προς τον χρόνο ισχύος και διαμορφώνεται ως εξής:  
«Ο υπερμειωμένος συντελεστής του προηγούμενου εδαφίου εφαρμόζεται έως και την 30ή Ιουνίου 2022 και μετά την ημερομηνία αυτήν τα είδη αυτά υπάγονται στον μειωμένο συντελεστή Φ.Π.Α. 13%.».  
2.Η παρ. 2 του άρθρου πρώτου της από 20.03.2020 Πράξης Νομοθετικού Περιεχομένου (Α' 68), η οποία κυρώθηκε με το άρθρο 1 του ν. 4683/2020 (Α' 83), ως προς τη μείωση του συντελεστή Φ.Π.Α. για είδη ατομικής υγιεινής και προστασίας, τροποποιείται ως προς τον χρόνο ισχύος και διαμορφώνεται ως εξής:  
«2. Η παρ. 1 ισχύει έως και την 30ή Ιουνίου 2022.».  
3.Η παρ. 2 του άρθρου 299 του ν. 4738/2020 (Α' 207), ως προς τη μείωση του συντελεστή Φ.Π.Α. για την εισαγωγή αντικειμένων τέχνης, συλλογών ή αρχαίων τροποποιείται ως προς τον χρόνο ισχύος και διαμορφώνεται ως εξής:  
«2. Η παρ. 1 ισχύει από την ψήφιση του νόμου μέχρι και την 30ή Ιουνίου 2022.».  
4.Η παρ. 5 του άρθρου 49 του ν. 4772/2021 (Α' 17), ως προς τη μείωση του συντελεστή Φ.Π.Α. για τα εισιτήρια των ζωολογικών κήπων, τροποποιείται ως προς τον χρόνο ισχύος και διαμορφώνεται ως εξής:  
«5. Το άρθρο 36 ισχύει από τη δημοσίευση του παρόντος και εφαρμόζεται μέχρι και την 30ή Ιουνίου 2022.».